Všetkým záujemcom

V Nitre dňa 01.10.2020

VEC

Vysvetlenie a doplnenie zverejnených podkladov k zákazke s názvom „**Základná škola Škultétyho ul. - obnova kuchyne**“ –

Verejný obstarávateľ týmto odpovedá na doručené otázky k zákazke s názvom „**Základná škola Škultétyho ul. - obnova kuchyne**“, vyhlásenej Výzvou na predkladanie ponúk č. 32448 - WYP zverejnenou vo Vestníku ÚVO pod č. 192/2020 zo dňa 11.09.2020.

Verejný obstarávateľ týmto zverejňuje odpovede na otázky, ktoré boli doručené záujemcom v priebehu lehoty na predkladanie ponúk.

Otázka č. 1 :

Upozorňujeme na nesúlad medzi projektovou dokumentáciou a výkazom výmer týkajúci sa SDK podhľadu. V projektovej dokumentácii C.1. - Architektúra a stavebná časť je vo výkrese č. C.1.10 sadrokartónový podhľad špecifikovaný nasledovne: *"Zavesený podhľad zo sadrokartónových dosák* ***so zvýšenou odolnosťou proti vlhkosti a plesniam - (ekvivalent: GLASROC X)*** *na oceľ. podkonštrukcii so zvýšenou odolnosťou proti vlhkosti"*. Avšak vo výkaze výmer *"ZS Skultetyho - Obnova kuchyne [zadanie bez VV].xlsx"* v časti *"001 - Stavebné riešenie"* (prízemie) je v pol. č. 121 *"Podhľad SDK Rigips* ***RBI*** *12.5 mm závesný, dvojúrovňová oceľová podkonštrukcia CD"*. Žiadame obstarávateľa o zosúladenie a jasné stanovisko, aký typ podhľadu má uchádzač oceniť.

Odpoveď verejného obstarávateľa:

Smerodajné pre nacenenie je špecifikácia vo výkresovej časti, t.j.  *"Zavesený podhľad zo sadrokartónových dosák* ***so zvýšenou odolnosťou proti vlhkosti a plesniam - (ekvivalent: GLASROC X)*** *na oceľ. podkonštrukcii so zvýšenou odolnosťou proti vlhkosti"*.

Otázka č. 2 :

Máme za to, že vo výkaze výmer *"ZS Skultetyho - Obnova kuchyne [zadanie bez VV].xlsx"* v časti *"001 - Stavebné riešenie"* (prízemie) sú nesprávne uvedené výmery v položkách č. 52; 53 a 54, nakoľko v projektovej dokumentácii je z1 v počte 2kusy a z2 v počte 1kus. Opraví obstarávateľ výmery týchto položiek?

Odpoveď verejného obstarávateľa:

Oprava, správne má byť : položka 52 : 2 ks; položka 53 : 2 ks; položka 54 : oprava označenia na "Z2".

Otázka č. 3 :

Položka č. 177 výkazu výmer *"ZS Skultetyho - Obnova kuchyne [zadanie bez VV].xlsx"* v časti *"001 - Stavebné riešenie"* (prízemie) má popis "*Technická pomoc projektanta počas realizácie stavby*". Chápeme správne, že technická pomoc nebude zabezpečovaná cez investora stavby jeho zmluvným partnerom - projektantom, ktorý je uvedený v projektovej dokumentácii a túto činnosť je potrebné oceniť uchádzačmi?

Odpoveď verejného obstarávateľa:

Áno, "*Technická pomoc projektanta počas realizácie stavby*"je potrebné oceniť uchádzačom hodinovou sadzbou v zmysle aktuálneho "Sadzobníka pre navrhovanie ponukových cien projektových prác a inžinierskych činností".

Otázka č. 4 :

Vo výkaze výmer *"ZS Skultetyho - Obnova kuchyne [zadanie bez VV].xlsx"* , objekt *"01 - Prízemie"*, časť *"003 - Elektroinštalácie"*  chýbajú montážne položky ku materiálovým položkám uvedeným v oddiely 21-D Dodávka materiálu. Žiadame obstarávateľa o stanovisko, prípadne doplnenie montážnych položiek do výkazu výmer.

Odpoveď verejného obstarávateľa:

Chyba v PD, v časti Výkaz výmer   objekt *"01 - Prízemie"*, časť *"003 - Elektroinštalácie".*    Opravený výkaz výmer predmetnej časti je doložený súčasne s touto odpoveďou v časti Dokumenty.

Otázka č. 5 :

Položka č. 79 výkazu výmer *"ZS Skultetyho - Obnova kuchyne [zadanie bez VV].xlsx"* v časti *"001 - Stavebné riešenie\_001"* (poschodie) má popis "*Technická pomoc projektanta počas realizácie stavby*". Chápeme správne, že technická pomoc nebude zabezpečovaná cez investora stavby jeho zmluvným partnerom - projektantom, ktorý je uvedený v projektovej dokumentácii a túto činnosť je potrebné oceniť uchádzačmi?

Odpoveď verejného obstarávateľa:

Áno, "*Technická pomoc projektanta počas realizácie stavby*" je potrebné oceniť uchádzačom hodinovou sadzbou v zmysle aktuálneho "Sadzobníka pre navrhovanie ponukových cien projektových prác a inžinierskych činností".

Otázka č. 6 :

Ku montážnej pol. č. 106 výkazu výmer *"ZS Skultetyho - Obnova kuchyne [zadanie bez VV].xlsx"* časť *"001 - Stavebné riešenie"* (prízemie) chýba materiálová položka. Takýchto položiek je v jednotlivých častiach výkazu výmer viac (napr. v časti zdravotechnika, prízemie  - pol. č. 68; 70; 114; 116;....., v časti zdravotechnika, poschodie - pol. č. 43; 46; . Ku niektorým naopak chýbajú montážne položky. Žiadame obstarávateľa o stanovisko ako má uchádzač postupovať, prípadne o doplnenie chýbajúcich položiek.

Odpoveď verejného obstarávateľa:

Oprava :

     pol. č.106 -  správne znenie  -  **Demontáž vaňovej zásteny**...

**So 01 - zdravotechnika - prizemie :**  
     pol. č. 68; 70; - je dodávka spolu s  montážou  
     pol. č. 114 - je  existujúci veľkokuchynský dvojdrez - demontáž + spätná montáž  
     pol. č 116;.. ; - je dodávka spolu s montážou  
     **So 02 - zdravotechnika - pocchodie :**  
     pol. č. 43 - je dodávka spolu s  montážou  
     pol. č. 46 - je  existujúci veľkokuchynský dvojdrez - demontáž + spätná montáž

Otázka č. 7 :

Celková plocha stavebného riešenia časti prízemie je podľa legendy miestností **308,49m2**, avšak vo výkaze výmer *"ZS Skultetyho - Obnova kuchyne [zadanie bez VV].xlsx"* v časti *"001 - Stavebné riešenie"* (prízemie) je v pol. č. 19 vnútornej omietky stropov 308,54m2 a v pol. č. 121 sadrokartónového podhľadu 149,92m2 - t.j. spolu **458,46m2**.

**Žiadame verejného obstarávateľa o stanovisko, či rozumieme správne, že požaduje omietnutie stropu aj nad sadrokartónovým podhľadom.**

Odpoveď verejného obstarávateľa:

Áno, je potrebné naceniť omietnutie stropov aj nad sadrokartónovými podhľadmi.

Otázka č. 8 :

Podľa súťažných podkladov sa v rámci búracích prác realizuje aj vybúranie nasledovných konštrukcií: **drevené** dvere a zárubne, **drevené** steny plné, **zasklené** alebo výkladné, **lepenkové izolácie**, tepelné izolácie z **polystyrénu**, demontáž dosiek **sadrokartónovej** predsadenej alebo šachtovej steny, atď. Napriek tomu je ako poplatok za skladovanie vo výkaze výmer iba položka *"Poplatok za skladovanie -* ***betón, tehly, dlaždice*** *(17 01) ostatné"*.

**Nakoľko menované druhy materiálov konštrukcií majú rôzne výšky poplatkov za skladovanie, žiadame verejného obstarávateľa o stanovisko, prípadne o úpravu výkazu výmer.**

Odpoveď verejného obstarávateľa:

V položke  “Poplatok za skladovanie - betón, tehly, dlaždice (17 01) ostatné“  je uvedená priemerná jednotková cena za skladovanie všetkých druhov odpadu, v rámci konkrétnej stavby.

    Jednotkové hmotnosti suti v (t)  sú uvedené v texte jednotlivých búracích položiek.

    Podiel hmotnosti vybúraných konštrukcií iných, ako ...***betón, tehly, dlaždice*** *(17 01) ...*  je z hľadiska celkového množstva vybúraných konštrukcií zanedbateľný a priemernú cenu poplatku za skládovanie ovplyvní minimálne.

    V prípade potreby si uchádzač môže  spočítať množstvá jednotlivých druhov odpadu podľa aktuálnej štruktúry cien jeho skladovateľa stavebného odpadu a do zadania uviesť priemernú cenu odpadu za stavbu.